Amenzi false trimise șoferilor pentru depășirea vitezei. Cum funcționează înșelătoria în numele Poliției Române.
Mai mulți șoferi români au primit prin e-mail notificări "privind o contravenție în trafic". Aceștia au fost informați sancțiunea a fost emisă pentru depășirea vitezei legale și li s-a cerut să plătească amenda online. Poliția Română atrage atenția că este vorba de o înșelătorie și avertizează românii să nu dea curs unor astfel de solicitări.
De pe o adresă de e-mail ce pare a fi a Poliției Române vine o "amendă electronică". Șoferii sunt informați că au fost sancționați în trafic și că pot plăti online jumătate din contravaloarea amenzii. Într-o postare pe pagina de Facebook, reprezentanții Poliției Române atrag atenția că este vorba de un nou tip de înșelăciune."Acest e-mail nu este emis de Poliția Română! Este doar un nou tip de înșelăciune! Nu dați curs unor astfel de solicitări și verificați orice foarte bine, înainte de a introduce online datele bancare!", transmite Poliția Română pe Facebook.